Li creyåcion do Monde (teyåte)

Li creyåcion do monde (Li crèyôcion dè mondeOrtografeye do scrijheu, Li Crèyacion dè MondeTite sol videyo), c' est ene pîce di teyåte e walon sicrîte pa André Mottet. 

Elle a stî creyeye a Tîne-el-Hesbaye pal dramatike di Tîne-el-Hesbaye Rideau thisnois li 18 di nôvimbe 2018; li djouwaedje a stî filmé ey eredjistré so stroete plake videyo.

 Tinme 
Come li tite el dit bén, c' est les shijh djoûs del creyåcion, tot londjinant sol shijhe do shijhinme djoû, la kel Bon Diu askepia Adan ey Eve.

Adonpwis, tote li sinne avou l' peme disfindowe, pu l' moude da Abel, et l' mopliyaedje des djins mågré tot, Cayin tot fjhant toplin des efants a ses sours.

Li troejhinme pårteye, c' est l' aprestaedje di batea da Noyé, pol Diloujhe, avou kékes munutes so l' après-diloujhe.

 Djouwaedje 
Gn a todi deus plans d' djouwaedje.

Po on prumî, on voet des personaedjes et tolus di ç' trevén la: Li Bon Diu, li Sint Spér, li Diåle, Adan, Eve, Cayin, Abel, Noyé (avou s' feme, onk di ses fis ey ene di ses feyes). Cwand l' Bon Diu (k' est moussî avou ene grande blanke frake ås lamkenes) cåze, tote li sinne est plonkêye divins ene bleuwe loumire; cwand c' est l' diåle, c' est ene rodje.

Pu, gn a des personaedjes do tins d' asteure: Lucyin et Armande, ki vnèt dire li leur so çou k' est raconté. Et Einstein et Brigitte Bardot, ki vnèt fé scole. I n' vinèt måy a dvize avou les cis di dvant (såf tot å cmince, Einstein).

N a co on troejhinme livea, c' est Zande, k' a on buro a hintche del sinne, et ki rprezinte li scrijheu-oteur. Lu, i djåze avou les deus liveas d' personaedjes. Li Sint-Spér lyi recasse padecô des målåjheyès kesses, tot djhant : « Alez dmander a l’ ome di Tîne ».

N’ a minme deus sôres d’ intermedes (mins dins l’ sudjet del pîce) djouwés pa troes efants.

 Sourdant 
C’ est ene sôre di metaedje e teyåte des tecses dedja scrîts dins l’ live do minme sicrijheu « Nosse lingaedje ». Mins foirt diswalpés a certins moumints (li sinne del peme, Cayin, l’ aprestaedje do Batea da Noyé.

 Roles al creyåcion 
 li Bon Diu : Niels ‘o Heren
 Einstein : François Genot
 Brigitte Bardot : Elizabeth Rouche (ki rdjouwrè ossu l’ feye da Noyé)
 Zande li scrijheu (l’ ome di Tîne) : Denis Requette
 li Sint-Spér : Georgy Marivoet
 Lucyin (conintåres d’ asteure) : Manu Demeyer
 si copleuse Armande : Patricia Vandervorst
 Adan : Jean-Louis Radoux
 Eve : Gill Vansteenberghe
 Li Diåle : Johan Ninforge
 Noyé : Lucian Ledoux
 Adada, si feme : Ginette Dechanet
 Ôte personaedjes : Jean-Marie Stienlet, Lucien Ledoux, Anne-Marie Vigneron, Albert Philippart, Louis Goffart, Farid Hosni, Fabian Mezmacher, Laurence Vandervorst, Jeanine Froment, Gilles Vansteenberghe, Anton Pirçon, Guillaume Gyssembergh, Clémence Fauville.

Li mwaisse del djowe, c’ esteut Fernand Petitjean et l’ loumiraedjisse (foirt a l’ ovraedje avou toplin des candjmints come dit), Bryan Smeckens.

 Alére 
 l° 94, p. 20.

 Sourdants 

Categoreye:Pîces di teyåte e walon
Categoreye:Videyos e walon